
Sažetak 


U svjetlu biblijske vjere autor nastoji razumijeti 1 protumačiti uzroke i značenje 
okrutnog rata u Hrvatskoj i Bosni i Hercegovini. U trenutnim konkretnim ratnim 
događanjima naziru se tragovi »negativnih sila - sila zla«, nazočnost kneza ovoga 
svijeta, Sotone, koji djeluje i ratuje preko svojih sljedbenika koji ne odjelotvoruju 
pravednost i ne ljube braču ljude. Sotona ima vlast činiti fizičko zlo i ubijati (Heb 
2,14) jer je »ubojica od početka« (Iv 8,44). Služeći se teološki jasnim jezikom i 
iznutra rasvjetljavajući stvarnost koju Crkva u Hrvata proživljava, autor s jedne 
strane istu poziva na budnost i oprez, a s druge strane, u svjetlu biblijske eshato- 
logije, hrabri i potiče na ustrajnost dozivajući u pamet blizinu i istinitost Gospo- 
dinovog dolaska. Upravo On, Gospodin Isus Krist, ima vlast nad zlom i Zlim, 
kojega djelovanje pripušta na dobro svojih vjernika. U eshatološkom dolasku 
Sina Božjega, u slavi i moći, ostvarit će se uskrsnuće i sud: svi će ljudi morati 
položiti račun za svoja djela i nedjela. To je konačna Božja pobjeda nad Zlom. 


Uvod 


Već pune tri godine strašna oluja bratoubilačke mržnje pustoši i hara hr- 
vatskim krajevima. Nametnuti prljavi osvajački rat srpski izaziva ne samo 
zgražanje i osudu čitavoga civiliziranoga svijeta, nego i ne male moralne 
nedoumice. Sotonski pomagaći neprestance siju smrt. Brojni bradati »Ka- 
jini«, zaslijepljeni mržnjom što potječe od Sotone i predani zlu, nastoje 
ukloniti one druge zbog njihova nesrpskog imena, a već prema njihovu 


1 Iako su konkretni događaji ovoga osvajačkog rata srpskoga, čiji smo svjedoci mi svi i 
koji još uvijek razara hrvatsko biće, izravno nadahnuli naše razmišljanje, ipak je jedan 
drugi i veoma strašni događaj iz prošloga rata bio taj koji je potaknuo ovu raščlambu. 
Naime, ove godine navršava se točno pedeset godina kako su sijači smrti i Sotonini 
pomagači ognjem spalili dva mala seoca u općini Tomistavgrad (Duvno): Kuk (rodno 
selo autora članka) i Lug. Taj tragični događaj posvemašnog uništenja dvaju sela i 
njihovih stanovnika zbio se 16. prosinca 1943. godine. Prije nego su zapalili kuće, zlo- 
činci su najljepši cvijet tih sela, tj. muškarce u njihovoj najljepšoj životnoj dobi i najbo- 
ijoj snazi-siromašne, jednostavne, skromne i nevine ijuđe, stjerali kao stoku u jednu 
štalu i zapalili (83 osobe, od čega 16 žena i djece). Počinitelji toga strašnog zločina, 
prema kazivanju preživjelih svjedoka tragedije, bili su Nijemci, u svojstvu zapovjedni- 
k4, i vojvođanski Srbi, vjerojatno iz četničkih redova, materijalni izvršitelji. 

uhodanom ritmu, odnosno jasno zacrtanom smjeru ponašanja: zavist-mr- 
žnja-ubojstvo. Živimo u vremenu koje se može nazvati »vrijeme pogana« 
(usp. Lk 21,24), u kojemu je na tisuće pravednika palo od oštrice noža i 
odvedeno u logore, u kojemu se ruše i oskrvnjuju Crkve i tijela osoba, ta 
vidljiva Božja prebivališta na zemlji i hramovi Duha Svetoga (1 Kor 6,19; 
usp. Rim 8,11). 

Budući da je patnja hrvatskog čovjeka danas jedna velika ozbiljnost i 
strašan problem, pristupit ćemo joj s velikom ozbiljnošću. Osvrnut ćemo 
se na problem rata, ubijanja i razaranja iz kršćanske perspektive. Napose 
ćemo prebirući stranice posljednje biblijske knjige, Otkrivenja, pokušati 
primijeniti na našu današnju grozovitu dramu cshatološki nauk zacrtan 
još u Starom zavjetu, te razrađen i potanko izložen u Novom zavjetu. 
Pokušat ćemo, naime, dokučiti da li vrijeme što protječe pred našim oči- 
ma i dramatični tragični događaji što ga ispunjaju, a koji su obilježeni zna- 
kovima koji prethode svršetku, imaju svoj smisao i ispunjenje u znaku 
Krista? Podsjetimo samo na to da se eshatologija bavi posljednjim stvari- 
ma čovjeka i svijeta, odnosno Sudom i dovršenjem kraljevstva Božjega na 
svršetku vremena, koji će biti u vrijeme ponovnog Kristova dolaska ili, 
rabeći eshatološki izričaj koji označuje taj Isusov dolazak u slavi, Paruzije 
(Mt 24,3.27.37.39; 1 Kor 15,23; 1 Sol 2,19; 3,13; 4,15; 5,23; 2 Sol 2,1; 2 Pt 
1,16; 3,4; 1 Iv 2,28). 


1. Od prvog stvaranja kao polazišta Božjeg nauma i povijesti spasenja 
k posljednjemu kao dovršenju toga plana 


Krenimo od nekoliko zaključaka Pavlova zasnovana i razrađena doktri- 
nalnog izlaganja u njegovu teološki najbogatijem spisu, Poslanici Rimlja- 
nima. Pošto je iznio svoj sud o poganskom i židovskom svijetu i argumen- 


Premda se dogodio gotovo jedno desetljeće prije našega rođenja, taj smo događaj htje- 
li oteti zaboravu ponajviše zato što je svojom tragičnošću i žalošću ostavio dubok trag 
u dušama tamošnjih žitelja sve do današnjeg dana, a i zbog toga jer su sluge Zloga 
sličan zločin nebrojeno puta ponovili u ovom prljavom ratu koji danas proživljavamo. 
Budući da Božji naum spasenja prolazi kroz patnju i smrt njegovih miljenika, i uvjereni 
da je prošao kroz patnju i krv tih pravednika što izgorješe kao Gospodinu ugodne 
žrtve paljenice, uvjereni smo da su oni počinuli u nebu. Isto tako vjerujemo da je Bog, 
pravedan gospođar, udijelio svoj počinak i svim pravednicima ovoga rata koji, premda 
mrtvi, još govore i čija neosušena krv viče k Bogu: »Dokle ćeš, sveti i pravi Vrhovniče, 
odgađati sud i osvetu naše krvi nad stanovnicima zemlje« (Otk 6,10; usp. 16,6; 19,2). 
Vjerno se sjećajući prošlosti, proživljavamo naše teško danas u nadi da će ta bešćutna 
ljudska nepravda konačno otkriti Božju pravednost. Stoga ne želimo osvećivati prolive- 
nu krv, kažnjavati počinjene zločine vraćajući neprijatelju zlo za zlo, jer smo svjesni da 
sarno mržnja nadahnjuje i nalaže pobjedu nad zlom putem osvete, da ljubav doživljava 
ovdje na zemlji poraze, da i kršćani, poput Isusa, umiru kao žrtve nepravde i nasilja, i 
da je Bog jedini zakoniti osvetnik pravednosti. Zato umjesto ruke osvetnice, upiremo 
svoje oči u Boga-Suca, čija će osveta uspostaviti pravednost u vječnom kraljevstvu. 

tirano ustanovio opću potrebu spasenja, jer sve što postoji na svijetu gri- 
jeh je i posljedica kazne za grijeh (gl. 1-3), Pavao izjavljuje da cjelokupno 
stvorenje, ljudi zajedno s prirodom, što zasad robuje ispraznosti i uzdiše u 
porođajnim mukama, čezne da bude oslobođeno robovanja i raspadljivo- 
sti i da sudjeluje u slobodi slave sinova Božjih (8,18-22). Kršćani također 
ustrajno iščekuju svoje posinjenje i konačno otkupljenje tijela (8,23). 
Upravo prema tom cilju iđe naša povijest i svi mi, sudionici te povijesti, 
»očekujemo, prema njegovu obećanju, nova nebesa i novu zemlju, gdje 
prebiva pravednost« (2 Pt 3,13). To naše definitivno otkupljenje ostvarit 
će se tek u posljednjem stvaranju novoga neba i nove zemlje, kada će 
nastupiti dovršenje Božjega spasenjskog djelovanja, a koje će se dogoditi 
tek kada iščeznu prvo nebo i prva zemlja (Otk 21,1). 

Zemlja je, znamo, stvorenje i vlasništvo Božje. Ona je njegova stvar: 
»Jahvina je zemlja i sve na njoj, svijet i svi koji na njemu žive« (Ps 24,1; 
usp. Ps 89,12; Lev 25,23). Ona će u svom sadašnjem stanju proći, iščeznu- 
ti, te biti zamijenjena »novom zemljom«. Nova nebesa i nova zemlja su 
nebo kome se kršćani nadaju, novi Jeruzalem, odnosno novi svemir u ko- 
me je sve novo (Otk 21,5), iz kojeg će nestati »smrt, tuga, jauk, bol« 
(21,4), a na njihovo mjesto doći sreća i radost koje nemaju kraja. Prema 
tome, mi živimo u eshatološkom pre-stvaranju svega, odnosno u eri otku- 
pljenja u kojoj vlada zakon duha i zakon života u Isusu Kristu. Ovo naše 
»sada« koje živimo smješteno je između pretkristovog vremena što je već 
odavno minulo i Kristova »časa« ili Paruzije koji očekujemo i koji je veo- 
ma »blizu«. Eshatološko je vrijeme započelo s prvim Kristovim dolaskom. 
Nazivamo ga razdobljem pre-stvaranja svega, budući da je u Kristu već 
otpočelo novo stvorenje koje nije još dosegnulo svoju puninu, svoje do- 
vršenje. 


2 Govoreći o konačnom otkupljenju od ropstva narodaa i političkih sila te konačnom 
spasenju izraženu u kraljevskom dostojanstvu i svećenstvu, E. Chiissler Fiorenza veli 
da je to jedino moguće »kad Bog i Krist preuzmu vlast i kraljevanje na novoj zemlji i 
u novom svijetu, gdje smrti više neće biti (Otk 21,4). Pretendirati da su se otkupljenje 
i spasenje već zbili u krštenju bila bi, dakle, iluzija. Prema Otkrivenju potpuno ostvare- 
no otkupljenje i spasenje pretpostavljaju ne samo oslobađanje i davanje dostojanstva 
individualnim osobama nego također stvaranje novoga svijeta, »Redemption as Libera- 
tion: Ap 1:5f. and 5:9f., u CBQ 36 (1974), str. 232. 

3 Veoma dobro zaključuje W. Thiising: »To što smo razmotriti kao sadržaj ovoga tako 
bogata zadnjeg viđenja Otkrivenja nije ništa drugo doli sadržaj ispovijedanja koje sva- 
ke nedjelje recitiramo: Credo in vitam venturi seculi - vjerujem u život budućega vije- 
ka - život koji će sam Bog, Bog budućega vijeka, biti«, Die Vision des »Neuen Jerusa- 
lem« (Apk 21,1-22.5) als Verheissung und Gottesverkiindigung, u Trier TZ 77 (1968), 
str. 34. 

1.1 Osnovno vjerovanje biblijske i kršćanske vjere: 
svršetak svijeta 1 sud svijetu 


Prostor između prvog i posljednjeg ili novog stvaranja ispunjen je povi- 
ješću svemira, čovjeka i čovječanstva, odnosno poviješću ovoga svijeta. 
Čitava povijest stvorenoga svijeta, pa tako i sveta povijest, stoji između 
dva međaša: početak i svršetak. Svijet i njegova povijest, vođeni planom 
što ga je Bog razradio od samoga početka, neumoljivo idu prema svome 
predviđenom svršetku. U tom procesu skončanja nema slučaja. Znamo 
naime da je vrijeme, koje služi kao okvir povijesti svijeta koja zahvaća i 
nas, Božje djelo (Post 8,22) i njegov dar svijetu (Ps 90,3-12; Jb 1,21). To 
povijesno vrijeme što se odvija u događajima i što neumoljivo protječe je 
kozmičko mjerljivo vrijeme (xp6vos).“ Isto tako i djelovanje glavnog su- 
dionika te povijesti, čovjeka, nije slučajnost, nego rad slobodnog bića. 
Predviđeni svršetak je ujedno i »Dan Gospodnji« ili jednostavno »onaj 
Dan« kad će Bog izvojevati »konačnu pobjedu« nad zlom. U taj »sudnji« 
ili »posljednji Dan« bit će nagrađeni i oslobođeni od srdžbe, koja će doći, 
oni koji su mu privrženi, te kažnjeni počinitelji zla i neprijatelji Božji. 
Odreći se tog vjerovanja, ili ga »đemitologizirati«, znači svesti vjeru na 
nulu. | 

Ta naša vjera, naravno, ne zahtijeva posebne slike koje bi predočile taj 
»posljednji dan«. Stoga slike i predodžbe, ako već postoje, kao npr. one 
apokaliptičke književnosti koje prikazuju svršetak pomoću raznoraznih 
katastrofa, te sud sa slikama muka u plamenu i drugih nevolja (usp. Dn 
7,1; Otk 20,9; 2 Sol 1,8s), ne treba prihvatiti i tumačiti doslovno. Još 
manje treba usvojiti izvještačena računanja vremenskog trajanja ovoga 


4. Vrijeme je bitno u Bibliji, budući da je ona pisani registar Božje objave u povijesti. 

Sadrži povijesnu objavu koja se ostvarivala dan za danom u nizu povijesnih etapa. Nije 
riječ o jednom jedinstvenom i trenutačnom zahvatu. Povijesnost je jedna od bitnih 
značajki biblijske objave. 
Pripomenimo i to da pojam »vremena« predstavlja jedan od najvećih kontrasta iz- 
među filozofije grčko-zapadnjačke i biblijskog shvaćanja. Zapadnjaci, izravni nasljedni- 
ci grčke misli, općenito zamišljaju vrijeme kao nekakvu liniju točaka koje slijede jedna 
drugu ciklički. U toj prostornoj stvarnosti gibanja bića prošlost ostaje pozadi a bu- 
dućnost ispred prolaznika koji gazi u sađašnjosti. Za biblijskog čovjeka vremensko kre- 
tanje naprijed ili povijest nije vječno započinjanje iznova, vrijeme nije prostor niti cir- 
kularno gibanje koje ne dopušta nepredviđeni trenutak, iznenađenje, čudo. Ne radi se 
o mjeri koja čeka da buđe ispunjena sadržajem, nego o stvarnosti, konkretnoj prigodi 
i gibanju bića koji daju postanak vremenu, kao što je to bio prvi Božji zahvat koji se ne 
samo zbio u povijesti, nego je dao postanak samom vremenu i tako pokrenuo kotač 
povijesti. Zato izričaj »stvoriti« u Bibliji znači prije svega dati početak ili postanak u 
vremenu svemu onome što postoji izvan Boga. Povijest stoga nije ništa drugo doli put 
prema cilju svih stvorenih bića. Vremenitost koja tako duboko prožimlje čovjeka po- 
mogla mu je spoznati ideju vječnosti pomoću vremena. 

5 TakoJ.L. McKenzie, Dictionary of the Bible, New York 1965, str. 640. 

svijeta ili prognoziranja datuma njegova svršetka. Podsjetimo se samo či- 
njenice da Isus nije nikada konkretno i detaljno opisao vanjsko očitovanje 
svoje Paruzije, štoviše, izjavio je da je vrijeme njegova drugoga dolaska 
nepoznato, iako je govorio o svršetku i sudu svijeta. Čak je kazao da su 
s njegovim prvim dolaskom posljednja vremena već započeta, / međutim 
nije rekao dan kad se ima dogoditi to dovršenje vjekova, taj svršetak svi- 
jeta. To je tajna koju samo Otac znade: »Što se tiče onog dana i časa, o 
tome nitko ništa ne zna; ni anđeli na nebu, ni Sin, već jedino Otac« (Mk 
13,32; Mt 24,36). I ne samo da ne možemo izračunati matematski vrijeme 
kada će se dogoditi kraj svijeta, nego i ne pripada nama da izračunavamo 
Božje vrijeme koje je njegova tajna: »Ne spada na vas - odgovori im - da 
znate vrijeme i priliku koje je Otac odredio svojom vlasti« (Dj 1,7). 
Prema tome, u ovom našem izlaganju nećemo puko i znatiželjno izra- 
čunavati i dokučivati dan u koji će kozmičko vrijeme što prolazi dosegnuti 
svoj svršetak i puninu, nego radije želimo podsjetiti na duhovne zahtjeve 
što ih sa sobom nosi svako kalendarsko vrijeme koje protječe, napose ovo 
naše burno i smućeno vrijeme, ova naša ratna povijest u kojoj se također 
očituje Božja volja, odvija i odlučuje njegov naum. Božji plan koji nam je 
teško spoznati nazočan je u tragičnim zbivanjima domovinskog rata. Nje- 
gova nedokučiva nakana koja nam izmiče usmjeruje ove žalosne dane hr- 
vatske povijesti prema nekoj otajstvenoj svrsi, u kojoj će naše ludo vrije- 
me dosegnuti istodobno svoj svršetak i svoju puninu. Kako mi živimo u 


6 Da vrijeme ima kraj u budućnosti, Isus je nedvosmislen: »Ova Radosna vijest o Kra- 
ljevstvu propovijedat će se po svem svijetu, svim narodima za svjedočanstvo, i tada će 
doći svršetak« (Mt 24,14). Od svršetka, dakte, dijeli nas jeđino još vrijeme propovije - 
danja Radosne vijesti po svem svijetu, odnosno vrijeme Crkve. Kako Crkva nema 
svrhu u samoj sebi, njezina zadaća da naviješta kraljevstvo je vremenita i trajat će đo 
Kristove paruzije. Budući da je Kraljevstvo otajstvena stvarnost, ne možemo znati pu- 
no toga o njemu, osim da je pozvano da raste i da mora računati s vremenom. Između 
povijesnog nastupa Kraljevstva i njegova potpunog ostvarenja mora proći vremena, 
pošto je Isusov ulazak u slavu nakon uskrsnuća odvojen od njegova povratka kao suca, 
To međuvrijeme je u znaku Duha Svetoga i Crkve koja je poslana da svjedoči Isusa 
Krista »sve do nakraj zemlje« (Dj 1,8; Iv 15,23). Ali na kraju tog vremena Kraljevstvo 
će se dogoditi u svojoj punini, Bog će potpuno uspostaviti svoju vlast nad svime. 

Isus je odveć jasan i u vezi sa suđom: »Kad Sin Čovječji dođe sa svojim sjajem... Tada 
će se pred njim skupiti svi narodi« i on će im suditi prema Božjoj pravednosti spasa ili 
propasti (Mt 25,31ss). 

7 Nijedan događaj u povijesti stvorenoga svijeta nije tako ozbiljno najavio i približio 
svršetak toga svijeta kao prvi dolazak Isusov. Isusov zemaljski život je bio prva od triju 
uzastopnih etapa kroz koje Kraljevstvo mora proći. S Isusom su tako posljednja vre - 
mena već otpočeta, Odsad biće povijesti sadrži u sebi živu klicu svršetka, dok Kraljev- 
stvo prolazi svoju drugu etapu, odnosno vrijeme Crkve ili propovijedanja Radosne 
vijesti o tom Kraljevstvu. Povijest koja je od samog početka bila usmjerena prema 
kraju i išla puževim korakom polagano i strpljivo, sada već hita užurbanim koracima 
prema svršetku, koji je ne samo »blizu«, već i bitno određen. Povijest je stavljena pred 
svoj kraj, koji zapravo nije ništa drugo doli konačni dolazak kraljevstva Božjeg u nje- 
govoj trećoj etapi, njegove potpune uspostave. To će se dogoditi u »čas« Božji. 

vremenu, a Bog u vječnosti, uz to taj plan nam nije objavljen, ne možemo 
dobro razumjeti i drugima rastumačiti sve detaljno to što je došlo, što 
dolazi i što će doći, ali možemo sigurno ustvrditi da je u svemu tome na- 
zočan dolazeći Bog. Ostajući vjerni apokaliptičkom striktnom determini- 
zmu, kažimo sada najprije to da je Bog označio određeno vrijeme za sve 
stvari (1 Hen 92,2), da je izvagao vijek na tezulji, mjerilom vagnuo vre- 
menski tijek, označio brojem razdoblja, i đa ništa neće moći izmijeniti niti 
poremetiti tu njegovu volju (4 Ezr 4,37). Zatim podsjetimo na jezgru cije- 
le biblijske objave, posinaštvo. Kao kršćani mi smo posinjenici Božji, su- 
djelujemo u bogosinovstvu Kristovu (Gal 4,6). Na kraju, Pavlova poruka 
nade, u čijem je središtu Krist raspeti i proslavljeni, zasigurno će nam 
donijeti više utjehe, vedrine, radosti i pouzdanja u Boga i život: »Radujte 
se uvijek u Gospodinu« (Fil 3,1; usp. 1 Sol 5,16). U svemu trpimo nevolje; 
progonjeni, obarani, ali ljubljeni od Boga u Kristu: »U ljubavi nas predo- 
dredi scbi za sinove po Isusu Kristu« (Ef 1,5). 


2. Rat nije znak svršetka svijeta, već pouzdani znak suda svijetu 


Ni jedna se biblijska knjiga ne bavi tako svojski posljednjim stvarima, ne 
govori tako mnogo, živo i slikovito o svršetku svijeta, sudu, novom stva- 
ranju i dovršenju Kraljevstva, i ne poziva s toliko upornosti zajednicu na 
budno iščekivanje dovršenja već započetog spasa kao što to čini Oikri- 
venje. Da bi se zaista ispunilo obećanje očekivano kao udio u punini Kri- 
stove slave, Crkva je pozvana na vjernost i zajedništvo s Kristom »koji nas 
ljubi i koji nas je otkupio od grijeha svojom krvi« (1,5). To zajedništvo u 
sadašnjosti zapravo znači zajedništvo patnje. Imajući na pameti činjenicu 
da je Krist, Božje Janje, iz ljubavi prema nama bio zaklan i svojom krvi 
iskupio Bogu sve ljude (5,9), patnje i teški život kršćana u svako vrijeme, 
također naše patnje danas, ne smiju biti povod za zdvajanje, gubljenje 
nađe ili čak proklinjanje zle sudbine, nego mogu i moraju biti razlog za 
slavljenje Božjeg spasenjskog djela (5,9ss). Značajka Crkve je upravo ta | 
da slavi pjeva spasenjsko djelo Kristovo već ovdje na zemlji, svjesna da se 
i kroz njezine patnje nastavlja i događa spasenjsko djelo, odnosno dopu- 
nja što nedostaje Kristovim mukama (Kol 1,24; usp. Rim 8,17; 2 Kor 
4,10.17; Fil 1,29). 

Zanimajući se za sadašnje konkretno stanje Crkve na hrvatskom pod- 
neblju, želimo uprti naš pogled prema budućnosti, prema »Danu Gospod- 
njem«, kad će Bog, koji je ljudima obećao novi svijet u kojem će nestati 
Svih vrsta zla i patnje, pa i smrti, i u kojem će On »otrti svaku suzu s 
očiju« (Otk 21,4; usp. Iz 25,8). Međutim, slika budućega novog svijeta u 
knjizi Otkrivenja ne ograničuje se samo na jasne boje Kraljevstva, nije 
samo »novo nebo i nova zemlja«, nego uključuje i veliku sjenu suđa svije- 

tu koji je u određenom smislu već na djelu. Stari svijet ubrzano ide prema 
svom zalasku, propasti, svršetku. Što je više gospodar ovoga svijeta izlije- 
vao svoju mržnju protiv Boga i njegova poretka, protiv Crkve i sviju onih 
koji su u zajedništvu s Bogom, mržnja koja je prepoznatljiva u bezrazlo- 
žnim okrutnim nasrtajima njegovih saveznika, time je svijet grijeha i koje- 
kakve opačine pod jačim udarcem božanske osude. Na rastanku s učeni- 
cima prije svoje proslave na križu koja je zađala smrtni udarac Sotoni, 
Isus je upozorio na mržnju svijeta (Iv 15,18-21). Dokle god bude povijesti 
sadašnjega svijeta, ljuđi koji vjeruju u Boga bit će proganjani, a Crkva će 
ostati u ratnom stanju i općoj opasnosti. Opća opasnost za kršćane bit će 
opozvana tek na dan Paruzije Kristove. 

Rat, koji je u biti zlo i plod đavolske mržnje, nestat će sa zemlje tek 
onda kad i sam grijeh nestane. Prljavi osvajački rat srpski, kao i sve druge 
ratove nam blize ili daleke, ne smijemo shvatiti kao znak da je kraj svijeta 
pred vratima. Naša nada u sigurni dolazak svršetka svijeta ne temelji se i 
ne određuje prema tijeku događaja, prema starosti našega svemira, ze- 
mlje, života i sl., odnosno prema intenzitetu ratova i prirodnih katastrofa, 
nego na Isusovim riječima: »Da, dolazim uskoro« (Otk 22,20; 22,7; 2,6; 
3,11). Ali rat, kao i druge nevolje koje tište ovaj svijet, pouzdani su znak 
suđa ovome svijetu koji će biti i koji dolazi (Mt 24,6; Otk 6,1-4; 9,1-11). 
Upravo se u tome otkriva smisao ovoga rata čiji smo mi svjedoci i žrtve. 
Mi smo danas pozvani kao nikada do sađa da vjerujemo ne samo u »sko- 
rašnji« dolazak Kraljevstva,* nego i u svršetak ovoga svijeta. Da bi došlo 
Božje kraljevstvo, mora prije doći kraj ovome svijetu, tj. zemaljskom kra- 
ljevstvu i njegovu gospodaru. Osim toga, pozvani smo kao nikada prije 
ne samo da čeznemo za tim »Danom«, kada će prestati sve naše patnje i 
nevolje, nego i da molimo za njegov dolazak pred svojim oltarima, poput 
zaklanih mučenika, ne samo hrvatskih, ne samo kršćanskih, nego svih 
žrtava ljudske nepravde: »Dokle ćeš, sveti i pravi Vrhovniče, odgađati sud 
i osvetu naše krvi nad stanovnicima zemlje?« (Otk 6,10). 


8 Dovršenje kraljevstva Božjega sastoji se u preuzimanju Božje totalne i neosporive vla- 
davine nad bićima i stvarima. Ta će se stvarnost dogoditi poslije svršetka svijeta ili, 
kako veli P. Prigent, »budućnost u apsolutnoj budućnosti«, Le temps et le Royaume 
dans VApocalypse, u: »L'Apocalypse johannique et "Apocalyptique dans le Nouveau 
Testament« (BETL, LIII), Leuven 1980, str. 231. 

9. H.Schilrmann smatra da kraj mora doći da bi se jasno očitovala svetost Božja, te đa 
ozbiljno shvaćanje Boga nužno doziva eshatologiju i novo stvaranje, što hoće reći zala- 
zak ili propast staroga svijeta, Das Gebet des Herrn, Freiburg 1958, str. 36. 

3. Eshatološki proces Otkrivenja uključuje uništenje zemlje! “ 


Ivan, vidjelac i prorok, ne piše knjigu zato da bi nešto pretkazao, nego da 
bi prenio istinu. Kao apokaliptičko-proročki pisac izlaže Isusov misterij, 
napose usredotočuje svoju pozornost na Isusovo očitovanje na kraju. Srž 
njegova zapisanog svjedočanstva odnosi se, dakle, na Kristov skorašnji i 
iznenadni dolazak u slavi da sudi svijetu i dovrši kraljevstvo Božje. Čita- 
jući tu njegovu knjigu, koja je po svojoj definiciji prava pravcata objava 
(1,1), moderni čitatelj, koji sve više odbacuje bezlične slike okrećući se 
samo konkretnom govoru, susreće se s mnogim problemima. Osobito mu 
se nameće pitanje Boga i slika o Bogu-Sucu. Je li način na koji se prika- 
zuje Bog i njegov sud uopće prihvatljiv? Primjera radi donijet ćemo neko- 
liko takvih »neprihvatljivih« tekstova koji, rekli bismo, zbunjuju čitatelja 
familijarna s evanđeoskim naukom o ljubavi i praštanju, gdje je ljubav 
prema bližnjemu nerazdružno povezana s ljubavlju prema Bogu (Mk 
12,30s; Iv 15,128), gdje se govori o ljubavi i molitvi za neprijatelje (Mt 
5,44), gdje Isus na križu oprašta onima koji su ga poslali u smrt (Lk 
23,34): 

»Dokle ćeš sveti i pravi Vrhovniče, odgađati sud i osvetu naše krvi nad 
stanovnicima zemlje« (6,10); »Ali dođe tvoja srdžba« (11,8); »Pit će vino 
Božje srdžbe koje stoji natočeno, čisto, u čaši njegova gnjeva« (14,10); 
»Veliki tijesak Božjega gnjeva« (14,9); »Idite i izlijte sedam čaša Božjeg 
gnjeva na zemlju« (16,1); »Pravedan si, o koji jesi i koji bijaše, o Sveče, 
što si ih udario tim kaznama, buđući da su prolili krv svetih i proroka. Sad 
im daješ da piju krv; to su zaslužili... Da, Gospodaru, Bože, Svemogući, 
istiniti su i pravedni tvoji sudovi!« (16,5-7); »Osvetio krv svojih slugu« 
(19,2). 


3.1 Što vidiš, napiši u knjigu (1,11) 


Naš pokušaj objašnjavanja ovakvog predočavanja Boga te tumačenje ko- 
nvencionalnih znakova i zastrašujućih slika apokaliptičkog terora, zapo- 
čnimo s jednom činjenicom. Naime, sasvim je sigurno da je Ivan imao 
viđenja, da je on Božjim darom vidio nešto. Kako su viđenja od Boga, ona 
predstavljaju jedan od glavnih izvora proročke spoznaje ne samo o Bogu 
nego i o čovjekovoj sadašnjosti i budućnosti. Osobito je spoznaja budu- 


10 »Zemlja« je ovdje sinonim vidljivoga svijeta te uključuje kopno, more, zrak i nebo kao 
dio svemira, tj. nebeski svod, nasuprot nebu, Božjem prebivalištu i prebivalištu anđela, 
gdje se nalazi Božje prijestolje i gdje se mi nadamo jednoga dana prebivati. 

11 Knjiga naime započinje s riječima: &rokćAviis Iqnaođ Hpworog, što znači objava, 
otkrivenje, očitovanje, revelacija, dobra vijest Isusa Krista, odnosno objava misterija 
vezanih uz Isusa Krista Spasitelja i njegovu Paruziju. 

ćnosti poseban i povlašten slučaj koji čovjek sam od sebe ne može dostići. 
Ivanovo proročko poslanje je Božja inicijativa. Bog ga šalje da govori nje- 
govu riječ. Ali, što je Ivan točno vidio, to nitko ne zna. Jedno je sigurno, 
to nisu pojedinosti o kojima čitamo u njegovoj knjizi. Apokaliptičke slike 
koje je autor preuzeo dijelom iz SZ a dijelom iz izvanbiblijskih judeo- 
apokaliptičkih spisa samo su sredstva prikazivanja pomoću kojih je autor 
naslikao svoj pogled u neizmjerno. Njegovi tehničko-religiozni izričaji sa- 
mo su opisivačka sredstva, posuđena od bogatih starozavjetnih tradicija, s 
kojima je vidjelac predočio ncizrecivu stvarnost božanskog misterija spa- 
senja, prenio ono što je Bog htio kazati svojoj Crkvi, tj. tajne cshato- 
loškog ostvaraja Božjeg nauma. Prema tome, slikoviti govor i zagonetna 
znamenja što ih sretamo na svakoj stranici knjige Otkrivenja nisu ništa 
drugo doli prepisana viđenja o eshatološkim stvarnostima i tajnovitim Bo- 
žjim spasenjskim putovima u ljudskoj povijesti što se ostvaruju u vremenu 
u obliku susljedne povijesti usmjerene prema svome zadnjem cilju. 

Tajne zapisane u nebeskim knjigama, tvrdi vidjelac, neizostavno će se 
ispuniti. Uvjerava nas da je ono što najavljuje istinito i sigurno kao pod 
kamenom. Svoju tvrdnju i misaoni crescendo zbiljnosti i neminovnosti svr- 
šetka svijeta i Božjeg suda nad svijetom autor zasniva na činjenici. Naime, 
on je svojedobno imao priliku zaviriti u nebeske knjige u kojima su zapi- 
sane Božje tajne i svi budući događaji.!“ On je te knjige ne samo prebirao, 
konzultirao i čitao, nego, tako reći, i prepisao. Bog otkrivatelj tajna, po 
svom anđelu, objavi sluzi Ivanu »što se ima uskoro dogoditi« (1,1; 22,6), D 
budući da Bog »ništa ne čini a da osnove svoje ne otkrije slugama svojim 
prorocima« (Am 3,7). Neizbježnost ispunjenja eshatoloških stvarnosti vi- 


12 Poput Stjepana koji, uprijevši pogled u nebo, vidje otvorena nebesa, slavu Božju i Sina 
Čovječjega gdje stoji s desne strane (Dj 7,555), vidjelac Ivan promatra nebesku stvar - 
nost kroz otvorena vrata (4,155; usp. 1,1.19;22,6). Prema hebrejskom shvaćanju nebo 
(Božje prebivalište) i zemlja (prebivalište čovjeka) odvojeni su čvrstim svodom (usp. 
Post 1,7s) koji je radi komunikacije između tih dviju stvarnosti nužno morao imati mali 
otvor, neku vrstu vrata. Ta se vrata osobito spominju u kasnožidovskim apokrifnim 
spisima. Tako u Opor. Levija 5 anđeo otvara nebeska vrata kroz koja viđovnjak vidi 
hram i Svevišnjega na prijestolju slave. U 1 Hen 14,15 spominje se više vrata. 

13 Glas koji je vidjelac čuo gdje mu govori poput trube u inauguralnom viđenju (1,10; 
usp. 1 Sol 4,16; Izl 19,16.19; 20,18; Heb 12,19) sada ga poziva: »Uziđi ovamo da ti 
pokažem što se ima dogoditi poslije ovoga!« (4,1). Da ta nova objava sadrži građu 
drugog dijela knjige (4,1-22,5) proizlazi i iz 1,19: »Sad napiši što si vidio: sadašnje 
stanje i ono što će se poslije đogođiti!« To naznačuje cijelu buduću povijest spasenja 
sve do posljednjih vremena, kojom ravna »Onaj koji sjedi na prijestolju« (4,28). Provo- 
ditelj tog Božjeg plana jest Janje - Krist, koji je kadar uzeti i otvoriti knjigu sa sedam 
pečata što sadrži Božji plan (5,1ss). Iako je 4,1 veza između onoga što prethodi, povi- 
jest i iskustvo autora (gl.2-3), i onoga što je autoru objavljeno i što će u budućnosti 
imati rok ostvarenja (4,1-22,5), to istodobno ne znači da se sve u Otkrivenju od ovoga 
teksta 4,1 te naprijed odnosi striktno na budućnost. To prije svega zato što je vidjelac 
bio uzdignut iznad naših ljudskih spoznajnih mogućnosti, odnosno u zanosu bio prene- 
sen u nebo, gdje naše kategorije prošlost, sađašnjost, budućnost postoje drugačije od 

djelac ne samo naviješta nego tvrdi da će se »dogoditi« božanskom nuž- 
dom, svršetak svijeta i sud svijetu moraju se »đdogoditi« (1,1.19; 3,10; 4,1; 
22,6; usp. 13,10; 17,10; 20,3). Eshatološke stvarnosti imaju se, osim toga, 
dogoditi »uskoro«, njihov kowpćs je »blizu« (1,1.3; 2,16; 3,11; 11,14; 
22,6.10.12.20). Iako je kraj na dohvat ruke, a Paruzija tako blizu da se 
Isusov glas može čuti (3,20), ipak je ta blizina izvan svakog parametarskog 
vremena, blizi svršetak je, kronološki gledano, radije daleko. Pa ipak, mo- 
ramo biti budni i živjeti pod neprestanim dojmom blizine svršetka svije- 
ta,'* napose s većom sigurnošću i čvršćom vjerom. Izričaj »vrijeme je krat- 
ko« ne izriče toliko vremenski datum koliko zbiljnost Dana Gospodnje- 
ga,!? kada će doći kraj »sadašnjem vijeku« i konačna dugoiščekivana pro- 
slava Božjih sinova, odnosno posvemašno preobraženje svega s pojavkom 
novih nebesa i nove zemlje (21,1). 

Ono što je vidjelac u viđenjima vidio, to je i zapisao, ali na svoj način, 
ne susljedno, već spiralno i za nas nejasno, upotrebljavajući dvije književ- 
ne vrste: apokaliptičku i proročku. To hoće reći da riječ Božju nije prenio 
izravno, već pomoću viđenja, tajnovitih slika i simbola. Da bismo njegovu 
poruku mogli barem donckle shvatiti, moramo gledati na slike Otkrivenja 
kroz praktične naočare autora knjiga i o njima razmišljati na njegov način 
mišljenja, imajući pritom neprestano na pameti povijesne okolnosti vre- 
mena u kojem je nastala knjiga, unatoč činjenici da je poruka usmjerena 
k budućnosti.“ 


onoga kako ih mi zamišljamo. Naime, objava koju je Ivan primio rasvjetljuje našu 
ljudsku egzistenciju kao i pravi smisao naše povijesti prošle, sadašnje i buduće. 

14 Prva je Crkva, u žarkoj nadi paruzije Gospodinove, živjela pod neprestanim dojmom 
njezine neposredne blizine: »Vrijeme je kratko« (1 Kor 7,29), »Dan je blizu« (Rim 
13,118). Međutim, taj stav rane Crkve treba shvatiti više kao postojanu nadu i sigurno 
očekivanje, nego kao čvrsto uvjerenje da je Paruzija blizu. Tako npr. McKenzie, 
nav.đj., str. 639. To je i nama poziv da iščekujemo slavni Kristov dolazak s življom 
vjerom i jačim pouzdanjem, te s manje radoznalosti i propitkivanja o načinu i datumu 
dolaska. Paruzija će se dogoditi u Božje vrijeme, označeno kao kavpć6s (1 Kor 4,5), ili 
u »svoje vrijeme« (Kavpots i8tos) (1 Tim 6,15). Moramo iskoristiti sadašnji trenutak 
jer Gospodin dolazi uskoro (Otk 3,11; 22,20), doći će iznenada kao noćni lopov (Otk 
3,3; usp. Mt 24,43; 1 Sol 5,2). Međutim, sve do dana konačnoga suda, sinovi Kraljev- 
stva i djeca Zloga ostat će izmiješani kao kukolj i žito na Božjoj njivi (Mt 13,38ss). To 
hoće reći da, dok traje sađašnji vijek, ne treba se nadati da će napetost između svijeta, 
solidarna s grešnim čovjekom i koji je zapravo u vlasti Sotone, i kršćana nestati. 

15 Govoreći o vremenu i svršetku, o »času na dohvatu ruke« te proricanju i unaprijed 
izračunavanju datuma svršeika kod apokaliptičkih pisaca, D.S. Russell veli; »To nas 
međutim ne bi trebalo obmanuti. Činjenica je da su većini tih pisaca, posebice autoru 
knjige Daniela, zbilja svršetka i njegova bliskost bile kudikamo važnije od njihove vje- 
štine proricanja dana ili sata Njegova dolaska . Oni su bili uvjereni da će Bog do- 
krajčiti zlo i uvesti svoje kraljevstvo, te da će oni biti ti koji će uskoro svojim očima 
svjedočiti njegov dotazak«, The Method and Message of Jewish Apocalyptic, London 
1980, str. 263. 

16 Ivan, oslanjajući se na starozavjetne predodžbe, prikazuje svršetak svijeta kao da je već 
bio pred vratima, uz to još onako kako su ga priželjkivali i očekivali njegovi suvreme - 

3.2 Zemlja pod udarom srdžbe Božje 


Maločas smo vidjeli đa početne riječi Otkrivenja izriču bitnu značajku 
knjige, njeno obilježje uopće.!" Izričaj &mokoXturo naime karakterizira 
građu knjige kao spasenjski i eshatološki događaj Isusa Krista. Osim toga 
naznačuje da se radi o sakritoj objavi koja je otvorena i spoznajna samo 
za vjerne, bilo da je riječ O &mrok&Xviljis opynis, DlO O krokkAvijus ŠiKALO — 
ovvns. Ta objava uključuje svakako i srdžbu Božju koja se od dolaska 
Isusa, veli Pavao, jednako objavljuje (krokoXinra) kao i pravednost: 
»Očituje se gnjev Božji na svaku bezbožnost i nepravednost ljudi koji isti- 
nu priječe nepravednošću« (Rim 1,18). Pitanje koje se nehotično nameće 
neupućenom čitatelju glasi: Je li uopće moguće govoriti o rasrđenom Bo- 
gu, O njegovoj srdžbi? Kako shvatili i prihvatiti Božji imperativni nalog da 
se izliju čaše njegova gnjeva na zemlju (Otk 16,1)? Što kazati o tekstu 2 
Pt 3,7.10: »A sadašnja nebesa i sadašnju zemlju istu je riječ pohranila za 
oganj... u taj će dan nebesa iščeznuti s velikom lomljavom, počela će se u 
ognju rastopiti, a zemlja se sa svojim ostvarenjem neće više naći«? a 

Kao prvo možemo jasno i bez imalo dvojbe kazati da htjeti misterij 
svesti na mitski izričaj nekoga čovječjeg iskustva znači ne poznavati do- 
voljno svu ozbiljnost grijeha i tragiku Božje ljubavi." Ali valja svakako 


nici, s posebnim naglaskom na njegovu povijesnom značenju i Božjoj pobjedi nad ne- 
prijateljima, Videći teške kušnje i prva ozbiljna proganjanja zajednica u Maloj Aziji od 
Rimskog Carstva, i želeći ih ohrabriti kroz poruku svršetka svijeta, suda i novog stva- 
ranja, vidjelac piše prigodnu knjigu utjehe »u ono vrijeme i za ono vrijeme, ne za 
daleka pokoljenja ili čak kraj vremena«, W.G. Kiimmel, Einleitung in das Neue Testa- 
ment, Heidelberg!? 1978, str. 408. 

17 V. gore bilj. 11. 

18 Od samog početka Crkve dovodila se u pitanje srdžba Božja kao sastavni dio biblijske 
poruke na osnovi vjere u ljubav Božju: ako je Bog uistinu ljubav, ne može se onđa 
ljutiti. Tako npr. krivovjernik Marcion u 2. st. Međutim, ljubav i srdžba Božja se ne 
isključuju, već uključuju. Navještaj Božjeg milosrđa praćen je navještajem srdžbe, ka- 
ko u SZ tako isto i u NZ, jednako u propovijeđanju proroka i Isusa, apostola i rabin4. 
Samo onaj koji pozna veličinu srdžbe, obuzet je veličinom milosrđa, i obratno, samo 
onaj koji je iskusio milosrđe dobroie Božje, može imati ideju o tome koliko je velika 
njegova srdžba. Srdžba Božja naime rađa se iz njegove ljubavi, nastaje iz njegova smi- 
lovanja. Ako to milosrđe naiđe na odbojnost i prezir, umjesto na vjeru, zatvalnost, 
spreman odgovor, onda ta ljubav postaje srdžba (usp. Mt 18,34; Mk 3,5; Rim 2,5). 

19 Doista je teško shvatiti govor o srdžbi Božjoj kad se izgubi iz vida teologalni smisao 

stvarnosti grijeha koji je u podlozi srdžbe i suda Božjega. Razne nesreće, ratovi i patnje 
što se sručuju na čovječanstvo upućuju na stanje grijeha, odnosno otkrivaju lice Boga 
Suca i Spasitelja. 
Govoreći o eshatološkom procesu u Otkrivenju koji, osim uništenja zemlje, uključuje 
još mučenje i uništenje »stanovnika zemlje«, te patnju i smrt mučenika, A.Y. Collins 
misli da autor Otkrivenja vidi sva ta razna očitovanja srdžbe Božje, koja vode do pot- 
punog uništenja njegova stvaranja, kao nešto neizbježno. Piščevo uvjerenje o nužnosti 
uništenja stvorenja zasniva se na njegovoj percepciji svemira. Vidjelac naime drži da je 
kozmos korumpiran i da se njegova pokvarenost širi kao korov (pervasively corrup- 
ted), The Political Perspective of the Revelation to John, u JBL 96 (1977), str. 255. 

nadodati da je čovjekova srdžba kao aspekt ponašanja omogućila da se 
izrazi ta misterijska stvarnost. 

Povod gnjevu Božjem je čovjekov neposluh, njegovo svjesno i hotimi- 
čno opiranje Bogu, njegovo kršenje Božjih zapovijedi. Radi se o vanj- 
skom i otvorenom činu pobune koji proizlazi iz nutarnjeg čina nevjere 
odnosno iz prezira prema Bogu. Nije riječ o poricanju Božje opstojnosti, 
niti o nijekanju Kristova Božanstva, već o nepriznavanju Božjeg autorite- 
ta i uskraćivanju posluha njegovoj riječi. Ne vjerovati Bogu znači isto što 
i prezirati ga, ne htjeti poslušati njegov glas. A prezirati Boga nije ništa 
drugo doli uzdati se u bogove što ih načiniše ruke čovjekove ili pouzdava- 
ti se u stvorove. Svaki put kada čovjek svjesno zabacuje vezu što je Bog 
hoće s čovjekom uspostaviti i održati, on na sebe navlači gnjev Božji: »Ali 
je srdžba Božja na njih došla do vrha« (1 Sol 2,16). Prezirući Boga i »nje- 
govu obilnu dobrotu, iščekivanje i strpljivost« (Rim 2,4; usp. Mt 22,255; 
Lk 14,16ss), čovjek »svojom okorjelošću i neskrušenošću srca sam na se 
gomila gnjev za dan gnjeva i očitovanja Božje pravde u suđenju« (Rim 
2,5; usp. 12,19). Budući da se »s neba zaista očituje gnjev Božji na svaku 
bezbožnost i nepravednost ljudi« (1,18), ne treba zazivati njegovu srdžbu 
na buntovne, nevjerne ili progonitelje. Isto tako ne treba se osvećivati jer 
je Božja osveta imanentna (12,19) i njegova će pravda »samovoljeima i 
onima koji se protive istini a pristaju uz nepravednost« dodijeliti »srdžbu 
i gnjev« (2,8). Prema tome čovjek koji svjesno zaobilazi Boga i djeluje 
samovoljno, koji ljubav Božju uzvraća neljubavlju, milosrđe nemilosrđem 
(Mk 3,5s; Mt 18,23ss.28), izaziva srdžbu Božju. To je tako jasno u Isuso- 
vim prispodobama, npr.: Mt 21,37ss; 22,11ss; 25,24ss. 

Iz nekoliko navedenih novozavjetnih tekstova proistječe da srdžba Bo- 
žja nije ostatak starozavjetne religije zakona, koji je NZ automatski i bez 
ikakva razmišljanja preuzeo od SZ. Najveštaj božanske srdžbe suštinski 
ne pripada samo SZ, kao što poruka ljubavi nije samo isključivo značajka 
NZ. SZ naime, osim srdžbe, proklamira s jednakom jačinom i uvjerenjem 
ljubav i milosrđe Božje kao i NZ. S druge strane, NZ propovijeda božan- 
Sku srdžbu zajedno s milosrđem Gospodnjim. Drugim riječima kazano, 
SZ zna za »svete srdžbe« koje su konkretni izraz Božje reakcije protiv 
čovjekove pobune i mrmljanja, a NZ ne govori samo o »dobrom Bogu«, 
već više puta, od poruke preteče (Mt 3,7 par.; Iv 3,36) preko Pavlovih 
poslanica (Rim 1,18) do posljednjih stranica (Otk 14,10), ističe svu zbilju 
srdžbe Božje.“ 

Pripomenimo još i to da srdžba (8py/\), prema biblijskom poimanju, ni- 
je nikakvo neumoljivo počelo koje djeluje neovisno o Bogu, nego je uvi- 
jek u vezi s njim. Istina, Bog se služi raznim instrumentima bilo vidljivima 


20 Apokrifni spis Abrahamova apokalipsa (1. ili 2. st. pos. Kr.) govori o kipu srdžbe Božje. 
Naime, idoli i žrtve idolima su svjedočanstvo posljednjeg suda. 

bilo nevidljivima. Osim ljudi, također demoni?! mogu biti sredstva gnjeva 
Božjega protiv čovjeka i njegova svijeta, te anđeli.““ Anđeli što izlijevaju 
čaše srdžbe (Otk 16,1ss) su poslanici i izvršitelji božanske volje kao i svi 
drugi anđeli u NZ. Kako špyfy u NZ, poput drugih pojmova, npr. Baov— 
heta, rornpla, šikarogivn Šego, može imati dva obilježja: specifično esha- 
tološko i posvema aktualno,“ upozorujemo na uporabu tog naziva u na- 
šem radu. Kad govorimo o dolasku srdžbe Božje, mislimo prije svega na 
eshatološki događaj suda koji taj tehnički izričaj razumijeva. 


4. Konci koji povezuju aktualna zlodjela srpskog terora 
sa slikama apokaliptičkog terora 


Unatoč činjenici da je Otkrivenje knjiga teška i nejasna, ipak uspijevamo 
u njoj otkriti piščevo duboko uvjerenje glede povijesti. Prema Ivanu, po- 
vijest je tek s Kristom počela biti jasna u svom odvijanju. Prije Isusa do- 
godili su se bezbrojni događaji, ali je tek njegovim dolaskom povijest do- 
bila svoj puni smisao i pokazala svoju bit. Iznutra i izvana povijest je već 
stavljena pred svoj kraj. Njezin je tijek bitno određen. Kristova je žrtva 
postala ključ svakog vrhovništva i vlasti. On živi »u vijeke vjekova i ima 
ključeve podzemlja i smrti« (1,18). U trenutku Isusove smrti i uskrsnuća 
nastupila je kraljevska vlast Boga i Krista te je zbačen na zemlju tužitelj 
naše braće, đavao (12,9ss). Na zemlji »ima samo još malo vremena« 
(12,12). Tako je povijest postala kratko vrijeme, dok budućnost i vječnost 
pripadaju Kristu, »vladaru zemaljskih kraljeva« (1,5), »i on će vladati u 
vijeke vjekova« (11,15). Isusovo je uskrsnuće, dakle, odlučujući događaj 
koji je zadao smrtni udarac Sotoni, a povijest ovoga svijeta stavio pred 
kraj. Taj jedinstveni događaj koji je porazio i survao đavla na zemlju je za 
vjerne pobjeda koja ih čini jačima od protivnika. Zahvaljujući svojoj po- 


21 Rasrdivši se s ljudima, Bog ostavlja otvoren put bijesu demona, tako da opake i Bogu 
protivne sile, bez znanja i bez htijenja, postaju jednostavno instrumentima njegove 
srdžbe. Zbog funkcije koju davao uzima na sebe, naravno, samo prividnom inicijati-- 
vom i autonomijom (usp. 1 Kor 2,8), on je s jedne strane instrument, a s druge objekt 
božanskog gnjeva. U tom smislu P. Althaus veli da se »sila i vlast Sotone i njegovih 
četa temelje na srdžbi Božjoj«, Die Chrisiliche Wahrheit TI, 1948, str. 260. 

22 Autor Baruhove apokalipse 6-8, rabeći »anđeo« u metaforičkom smislu, veli da su 
Jeruzalem razorili anđeli a ne kaldejski (babilonski) osvajači. 

23 »Eshatološka srdžba« obično dolazi s drugim tipično eshatološkim riječima i slikama: 
&nokakinro (Rim 1,18), čpxouot (1 Sol 1,10; usp. Ef 5,6; Otk 11,18), pEXxAxg (Mt 
3,7), oće (Rim 5,9), napose hu€pa u naznaci »Dana Gospodnjega« (Rim 2, 5; Otk 
6,17). Što se tiče slika koje NZ rabi da naznači srdžbu Božju i koje imaju eshatološko 
obilježje su, između ostalih, oganj (Mt 3,10-12), čaša (Otk 14,10) i tijesak (19,15). 
Eshatološka srdžba smještena je u dva precizna trenutka: u prijelomno i veoma teško 
vrijeme prije svršetka svijeta, te u vrijeme posljednjeg suda. O tome usp. G. Stehlin, 
OpyYN, u TEWNT V, str. 4305. 

bjedi, Krist je jedini kadar otvoriti knjigu sa sedam pečata što se nalazi u 
Božjoj ruci, a koja sadrži povijest i Božji plan upravljanja svijetom (Otk 
1,s5).“* Poslije otvaranja pečata slijedi govor i slike o svršetku svijeta i 
neposrednim događajima koji mu prethode. Sve je to tako predočeno da 
se i u unutarnjopovijesnim katastrofama mogu prepoznati znaci koji ili 
upućuju na svršetak ili su u čvrstoj vezi s njime. Otkrivenje je, istina, knji- 
ga zagonetki, ali ne u smislu šarlatanskog spisa u kojemu valja tražiti do- 
gađaje našega vremena, kao npr. divljački rat srpskih horda. Isto tako ne 
možemo se služili tom knjigom za eventualno prognoziranje datuma svr- 
šetka. Ali, čitajući knjigu i misleći o njezinim slikama očima vidioca, mo- 
žemo ne samo shvatiti povijest što sada protječe, nego i otkriti konce koji 
povezuju u jednu cjelinu strašne događaje što se dogodiše i događaju pred 
našim očima s katastrofama koje vidjelac motri i s kojima dočarava svr- 
šctak svijeta, odnosno preuzimanje pune kraljevske vlasti od Boga. 


4.1 Sotonin je poraz zapečaćen, ali bitka se nastavlja 
do »Dana Gospodnjega« 


Jednom zbačen, gospodar ovoga svijeta ne želi prihvatiti tu novu stvar- 
nost. Tako pobijeđen, ne polaže oružje, štoviše zvecka njime, traži potpo- 
ru i nova sredstva, napose nove saveznike među ljudima. Pid ga je još više 
razjario. Sađa nastoji sa svim dopuštenim i neđopuštenim sredstvima, po- 
moću svih vrsta zla i katastrofa, na vlastitoj ruševini graditi ovdje na zemlji 
svoje kraljevstvo, idejno, duhovno i politički oprečno Božjem kraljevstvu, 
Crkvi. Ti će uzaludni pokušaji trajati koliko i ovaj svijet. Svoju zgradu 
neće nikada dovršiti, jer će uvijek iznova padati u provaliju u koju ga je 
gurnuo »Lav iz Judina plemena« (5,5), iako će uvijek iznova započinjati 
zidati. Tako između Kristova slavnog uskrsnuća i ponovnog dolaska na 
zemlji se vodi ncpoštedna borba Božjeg kraljevstva i kraljevstva Sotone. 
Polje gdje se odigrava taj dugi ali i posljednji sukob, bolje reći, središte 
najžešće i odlučujuće bitke jest Crkva, koja je ne samo priznala Božje 
pravo i preuzimanje vlasti nad bićima i stvarima nego kroz čitavo ovo vri- 
jeme ona predstavlja to Božje pravo 1 vlast nad svijetom. Iskupljena Ja- 
njetovom krvi, Crkva je postala kraljevstvo za Boga (1,6; 5,10). Dok se 
prema židovskim apokaliptičkim nađanjima uspostavljanje kraljevstva Bo- 
žjega treba dogoditi u eshatološkoj budućnosti, dotle je ono, prema Ot- 


24_U vezi s Kristovom pobjedom i otvaranjem pečata H. Schlier nadodaje: »Nijedan čo- 
vjek, nijedan heroj, nijedan demon, nijedan anđeo ne može učiniti đa povijest iziđe na 
vidjelo u svom hodu kroz stoljeća. Međutim, "Lav iz Judina plemena", koji je 'Janje*, 
Isus Krist, je dostojan, što hoće reći i kadar, otpečatiti je i prisiliti da otkrije svoju bit«, 
Gesu Cristo e la storia secondo l'Apocalisse di san Giovanni u: »Riflessioni sul Nuovo 
Testamento«, Brescia“, 1976, str. 465. 

krivenju, već nazočno u Crkvi. To znači da svršetak povijesti u dan Kri- 
stove paruzije nije očitovanje kraljevstva Božjega, već samo proširenje te 
stvarnosti, koja već postoji, na čitavi svijet, odnosno posvemašno usavrša- 
vanje i dovršenje tog Kraljevstva.“ 


4.1.1 Iza zlotvorna djelovanja pokvarena naraštaja 
krije se moć Sotone 


Poput gospodara ovoga svijeta, Sotone, stanovnici zemlje“ također ne 
žele znati ni čuti za poraz njihova gospodara, a još manje za kraj svijeta. 
Stoga bezbrižno idu putem što ga je zacrtao gospodar ovoga svijeta. Obo- 
žavaju sekulariziranog boga, promiču njegov kult kroz novac i prljavu po- 
litiku, umjesto da se mole pred Svevišnjim za grijehe svoje i uzdižu srce 
Gospodinu, Stvoritelju svomu. Nc pridaju nikakvu važnost brojnim buna- 
ma i ratovima, nestašicama i epidemijama, kozmičkim poremećajima i 
drugim znacima, a kamoli da bi to spojili s vlastitim svršetkom. Ne žele 
uopće čitati znakove vremena, niti istraživati njihovo značenje i smisao. I 
tako stanovnici zemlje, umjesto da razumom iz stvorenja spoznaju Boga i 
slavu mu iskažu (Rim 1,19-21), umjesto đa prosude i ocijene povijest te iz 
svagđašnjih događaja donose zaključke o prolaznosti svijeta i njegovu bli- 
zom kraju, radije osluškuju kretanje tržišta vrijednosnih papira, novca i 
robe. U svemu nalikuju Isusovim suvremenicima koji su, umjesto znakova 
vremena, radije prosuđivali meteorološko vrijeme (Mt 16,1ss; Lk 
12,54ss). Um je njihov obuzet prečim stvarima - imetak, a bdijenja im 
prolaze u planiranju za nova ulaganja. Ne razmišljaju o otajstvima Go- 
spodnjim, štoviše, posvećuju dušu svoju i razmišljanje bogatstvu. Žive 
spokojno kao i Noini suvremenici, jedu, piju i uživaju (Mt 24,37-39), ne 
sluteći ni najmanje da ih dolazak Sina Čovječjega može iznenaditi a nje- 
govo vrijeme potopiti. Zvuk novca zaglušuje uho njihovo, a svesrdna te- 
žnja za što većim bogatstvom zarobljuje im srce. Umjesto da postojano 
iščekuju svršetak, molitvom slaveći Gospodina i zazivajući njegov dola- 
zak: »Dođi, Gospodine Isuse!« (Oik 22,20), oni se tome rugaju: »Gdje je 
njegov obećani dolazak? Otkada su umrli naši očevi, i dalje sve ostaje 
kako je bilo od početka stvorenja« (2 Pt3,4). Provodeći dane i noći mi- 
sleći o dobrima ovoga svijeta, umiruju savijest tješeći se uzajamno i govo- 


25 O. Culilmann govori o Crkvi kao o Kristovoj vladavini koja će biti zamijenjena s Božjim 
kraljevstvom, Konigsherrschaft Christi und die Kirche im Neuen Testament, Zlirich, 3 
1959, str.12. 

26 Izričaj »stanovnici zemlje« dolazi često u Otkrivenju: 3,10; 6,10; 8,13; 11,10; 
13,8.12.14; 17,2.8, i naznačuje ljude koji su se opredijelili za svijet i njegove ideale, koji 
su soliđarni s gospodarom ovoga svijeta, Sotonom, odnosno nalaze se pod njegovim 
utjecajem. Pristajući uz svijet i Sotomu, oni, dakle, stoje na suprotnoj strani Boga i 
njegovih vjernih. 

reći: »mir i sigurnost«, zaboravljajući pri tomu da će se »iznenada na njih 
oboriti propast kao porođajna bol na trudnu ženu, i nipošto joj neće uma- 
Ći« (1 Sol 5,3). Tako će taj pokvareni i preljubnički naraštaj, koji je u 
dragovoljnom zajedništvu sa Sotonom, knezom i bogom ovoga svijeta, 
prije ili poslije, doživjeti istu sudbinu i završiti totalnom propašću. Slije- 
deći Sotonu postali su mu slični u svemu. Prigrlivši svijet tame kojim ra- 
vnaju duhovi zla, nisu htjeli otkriti niti okusiti tajne Božje. Klupko nevje- 
re i mržnje kojeg su se kroz čitavi život držali, u konačnici, donijet će im 
samo propast. Naravna stvar, ništa ne može izmijeniti novozavjetnu poru- 
ku glede misterija Kristove smrti i usksrnuća, događaja koji je u središtu 
propovijedanja Radosne vijesti o kraljevstvu Božjem, odnosno spasenju 
po Isusu Kristu. Prema tom navještaju Isusova smrt je pobjeda nad opa- 
kim svijetom (Iv 16,33) i čas suda nad svijetom i pada njegova Kneza 
(12,305). 


4.2 Uzroci srpske pravoslavne mržnje prema katolicima općenito, 
napose prema Katoličkoj Crkvi u Hrvata 


Kazali smo da je Kristova pobjeda srce objave i središte povijesti svijeta. 
Prema tom odlučujućem događaju izražava se i određuje sudbina ljudi i 
stvari. Taj događaj projicira novo svjetlo ne samo na sadašnjost nego na 
prošlost i budućnost. Poslije Uskrsa u povijesti svijeta spoznaja o prola- 
znosti i skorašnjem svršetku ovoga eona priopćena je svakom biću, uz to 
je ona zamjetljiva na svemu. Nalazi se u najintimnijem duhu i najmanjem 
dašku povijesti ovoga svijeta, koja zna da je njezino vrijeme kratko, da 
svijet ima granicu. Istodobno u vremenu ljudi, u njima samima, postoji 
klica vječnosti." U povijesti Crkve, kraljevstva za Boga, odnosno putu- 
jućeg naroda okupljena u jedinstvu Oca i Sina i Duha Svetoga, Kristova 
pobjeda nad Sotonom je uvijek aktualna i pred ljudima svjedočena. Kao 
univerzalni sakrament spasenja Crkva je liturgijska cjelina, u kojoj je 
Krist, njezin zaručnik, nazočan i slavljen. Nebesa se vesele i slave jer se 
vjerni na zemlji usuđuju naviještati Kristovu pobjedu, jer se odvažuju pri- 
znati da im je ta pobjeda važnija od života. Pred Zmajem zbačenim s neba 
i njegovim sljedbenicima kršćani su živi znaci i istiniti svjedoci koji bez 
prestanka dozivaju u pamct stanovnicima zemlje da svijet užurbano ide 
ka zalasku, da Bog uistinu kraljuje, unatoč suprotnim vanjštinama. To je 
poruka i pastira duša, Ivana, koji napisa knjigu o Crkvi i za Crkvu. To je 


27 _P. Prigent izražava tu stvarnost specijalnim kategorijama: »U zemaljskom svijetu koji 
je naš nazočna je invazija neba. Ljudi se mogu smatrati živima u nebu s Kristom, pred 
Bogom. Obratno, instrumenti Sotone na zemlji već imaju udjela u sudu koji je udario 
njihova učitelja. Zbog toga Otkrivenje može više puta proklamirati da se sud ostvaruje 
sada, iako stalno odgađa njegov opis sve do posljednjeg trenutka: konačno se nalazi u 
gl. 20«, nav. dj., str. 239. 

istina vjere koju je vidjelac objavom spoznao i sada hitno prenosi, budući 
da se radi o stvarnosti za koju valja posvjedočiti i živjeti, a ne puko pasi- 
vno iščekivati. 

Otuda strašna srdžba Sotone i njegovih saveznika protiv Crkve koja ih 
neprestano podsjeća da imaju samo još malo vremena. Upravo taj život 
Božji u kršćanima navlači mržnju svijeta. Zbog njihova ispovijedanja Kri- 
stova imena pogani ih mrze iz dna duše. Ništa neobično, svi znamo da 
đavao mrzi križ. Živa Crkva u hrvatskom narodu navukla je na sebe mr- 
žnju SPC i Srba općenito. Makar sebe samodopadno nazivala »pravoslav- 
nom«, zapravo je praznoslavna, jer je u službi Zvijeri i govori kao Zmaj 
(Otk 13,11ss). Iako je znala i zna da poslije dolaska Isusa Krista na ovaj 
svijet ne postoje bogovi, da su survani i umrli, da im je oduzeta vlast, da 
se samo ]Isusu valja pokloniti svako koljeno, da je on jedini Gospodar 
(usp. Fil 2,105), ipak se SPC stavila u službu političke religije te promicala 
idolatrijski kult zemaljskih političkih bogova. Pošto je zavela svoje člano- 
ve, svjelovala im je da zazivaju nckakvog srpskog boga, da u procesijama 
nose portrete Zvijeri, pa čak da »uđare sebi žig na desnicu ili na čelo« - 
ime Zvijeri (13,16). 

Dugo je SPC koketirala s »mesijama« i lažnim prorocima velikosrpstva, 
koji su propovijedajući Veliku Srbiju zaveli mnoge. Odveć dugo je ta Cr- 
kva igrala vrzino kolo s »Knezom ovoga svijeta«, da bi potom postala 
njegovim saveznikom i instrumentom. Što je Srbija više živjela svoju povi- 
jest sama, bez Boga, time se više povećavao strah. Naime, kad se ljudi 
udalje od Boga, sposobni su učiniti sve, pa i ono najgore. Ne samo da 
ustaju protiv prirode, nego se dižu i protiv naroda. Pošto je udomila Soto- 
nino kraljevstvo, Srbija je otpočela rat. SPC je uvelike pridonijela raspla- 
msavanju vatre i svesrdno pomogla sotonske bradate horde u razaranju 
povijesne realnosti Božjeg kraljevstva i njegovih vidljivih struktura u hr- 
vatskim zemljama. Očito je da nije posrijedi neznanje. Radi se prije svega 
o nevjeri, zabludi, te zabacivanju istine i poklada zdravih riječi. To je neka 
vrsta neposluha što zasljepljuje, odnosno bludničenja i vjerske razuzdano- 
sti. Postavši skloništem zavodnika cijeloga svijeta, onoga koji je sišao na 
zemlju s velikim gnjevom, »svjestan da ima samo još malo vremena«, SPC 
dala je Srbima obilno piti od vina srdžbe i vina njezina bluda, dok su isto- 
dobno sve srpske vođe s njom provodili blud. Bluditi znači izgubiti se s 
puta kojim je Bog naredio da Crkva ide. Put bezboštva i velikosrpskog 
idolopoklonstva SPC učinio je svoje, Srbi su naime postali zavodnicima i 
zavedenima te su poveli osvajački rat. Odgovornost je te Crkve doista 
velika ako se ima na pameti da je propovijedala velikosrpstvo umjesto 
evanđelja, da je kršćanske istine potisnula u drugi plan, da je promicala 
mržnju umjesto ljubavi, da se oglušila na Isusove riječi upozorenja glede 
konačnih događaja i da nije htjela prepoznati zavođenje lažnih proroka 

(Mt 24,5.11.24). 

Pravi razlog srpske pravoslavne, neizmjerne i neprirodne mržnje pre- 
ma katolicima općenito, osobito prema Katoličkoj Crkvi u Hrvata valja 
tražiti u njezinu sveobuhvatnom odvlačenju od kršćanskih i crkvenih ide- 
ala, isključivosti, uskonacionalnoj servilnosti, političkoj puzavosti i robo- 
vanju »interesima« ovozemaljske srpske države zbog koristoljublja i privi- 
Jegija.2> Pošto je zaboravila bratsku plemenitost prema drugima te zane- 
marila promicanje kršćanskog jedinstva, naravno da je mogla klevetati 
braću katolike. Postavši idcologom velikosrpstva, razumljivo je da je pod- 
grijavala antihrvatsku atmosferu zbog hrvatske privrženosti Katoličkoj 
Crkvi i odanosti Rimu. Odveć dugo je ta zajednica propovijedala mržnju 
i sijala zlu krv na svakom koraku, umjesto da je propovijedala ljubav, ne 
samo prema Bogu i bližnjemu, nego i prema eventualnim neprijateljima. 
Onda nije nimalo čudno što je u svojim sjemeništima odgojila tolike bra- 
date »Kajine« Šešeljeva reda i u ruke im stavila knjigu »Radosna vijest o 
Velikoj Srbiji«, poznatije kao »Načertanije«. 

S druge strane, glavni grijeh Katoličke Crkve u hrvatskim zemljama, 
prema »oceni« SPC, je njezina težnja za tim da dođe kraljevstvo Božje te 
da se ostvari spasenje svega ljudskog roda i misterij Božje ljubavi prema 
svakom čovjeku. Kao vidljivi sakrament jedinstva, kao katolička i univer- 
zalna Crkva, Crkva u Hrvata poduzela je brojne pokušaje molitvom, ri- 
ječju i djelom da se postigne punina jedinstva koju Isus Krist hoće. Kao 
takva postala je zajednicom života i istine, ognjište ljubavi koje prelazi 
granice jednog naroda. Svjesna da misija koju joj je povjerio Krist nije niti 
političkog, niti ekonomskog, niti nacionalnog reda, nego religioznog, Ka- 
tolička Crkva u hrvatskom narodu nastojala je da se ljudska zajednica 
izgradi i učvrsti po Božjem zakonu. Zbog te svoje univerzalnosti priznava- 
la je istinsku slobodu svima, promicala mir i slogu, nastojala da se prevla- 
daju razdori među narodima. Pa ipak je ta božanskoljudska ustanova, to 
Kristovo stado, napadnuta od divljih zvijeri i proždirana od grabežljivih 
vukova što su se prerušili u ovce (Mt 7,15). Njezine svetinje i bogomolje 
srušene su od ruke onih koji sebe ponosito nazivaju kršćanima pravoslav- 
cima. Ali Crkva u hrvatskom narodu vična je proganjanju, a suprotstavlja | 
mu se pobjedonosnim pouzđanjem, jer pobjeda nad svijetom i njegovim 
Knezom već je izborena. Protivnik kršćana još je jednom pokušao obno- 
viti svoju ruševinu uz pomoć svojih saveznika Srba. Nije mu bilo teško 
pridobiti ih za sebe, budući da je prije toga posijao kukolj u SPC, otevši 
joj sjeme Božje riječi. Danas nam je više nego jasno da se iza srpskog 
zlotvornog djelovanja krije moć Sotone. Srpska politička religija i prljavi 
osvajački rat zapravo su samo jedan u nizu brojnih odgovora gospodara 


28 Usp. naš članak: »Desetodnevna« kušnja crkve u Smirni (Otk 2,8-11). Opomena i po- 
ipora ranjenoj Crkvi u hrvatskim zemljama, u: »Crkva u Svijetu« XXVIII (1993), 3, 
osobito u drugom dijelu se govori o SPC. 

ovoga svijeta na navještaj skorašnjeg svršetka. To je dio oholog uzdizanja 
i srdžbe koju Kristov protivnik danomice izlijeva protiv vjernih, »protiv 
svega što ljudi nazivaju Bogom ili drže za sveto« (2 Sol 2,4). Ali unatoč 
prividnoj pobjedi što mu je pribavlja vojna premoć srpska, završit će prije 
ili poslije porazom kao i svi drugi njegovi pokušaji da uspostavi svoje kra- 
ljevstvo među vjernima. 


5. Veličina ratnih razaranja je indicij veličine mržnje, a veličina 
mržnje ukazuje na veličinu odbijenog života i posljedica — suda 


Kazali smo već da se ni jedan rat pa tako ni ovaj domovinski ne smije 
shvatiti kao znak da kraj svijeta dolazi, da je veoma blizu, budući da se 
»dan Gospodnji, dan velik i slavan« ne računa i ne može predvidjeti po- 
moću povijesnih zbivanja, budući da nitko i ništa ne može odrediti niti 
izazvati dolazak Božjeg vremena, kao što nikakva sila ne može zapriječiti 
njegovo oživotvorenje. Valja uvijek imati na umu da je vrijeme ovoga svi- 
jeta podređeno Božjem vremenu. Jedino što znamo sigurno jest to da je 
vrijeme ovoga svijeta do »Dolaska našega Gospodina Isusa Krista« što će 
se dogoditi »u svoje vrijeme« katpois išlows (1 Tim 6,145). Što znači da 
strašni ratni događaji, neviđena razaranja i ubijanja, mučenja i silovanja, o 
čemu danonoćno izvještavaju mediji i čiji smo mi svjedoci, nisu i ne mogu 
biti znaci blizine svršetka svijeta. Naprotiv, oni su sigurni znaci dolazećeg 
Boga suca i spasitelja. Osim toga, ti su zločini najpouzdanije svjedočan- 
voslavaca potpuno ohladila a da je val mržnje preplavio njihova srca. Naj- 
poslije, pustošenja i razaranja, ubijanja nemoćnih i ostarjelih osoba pod- 
jednako kao i djece najodličnije ilustriraju veličinu života koji su Srbi od- 
bili odbacujući Boga a stajući na stranu Sotone. Ta neprotumačiva zlodje- 
la mogu se shvatiti jedino ako ih se promatra iz perspektive svijeta bez 
Boga, odnosno svijeta s đavlom. Očito je da je u pozadini svega »Veliki 
zmaj, stara Zmija, zavodnik cijeloga svijeta« (Otk 12,9). Veoma je jasno 
da su posrijedi đavolje sile, da je na djelu svijet bez Boga što se inkarnirao 


29 U tumačenju slika Otkrivenja veoma je važno otkriti glavni formalni motiv. Nama se 
čini da je autoru knjige na srcu eshatologija odnosno povijest posljednjih vremena 
(čoxara). Naime, veoma je rizično pomno povijesno tumačenje, bilo da je riječ o 
povijesti Crkve do konca ovoga svijeta, bilo da je riječ o povijesti svijeta iz vremena 
autora knjige. Jedino teološko-povijesno tumačenje može spriječiti taj rizik. Uvažava- 
jući povijesne elemente, potrebno je uvijek otkriti teološku istinu koja stoji iza povije- 
snih događaja. Čini nam se dobar srednji put koji slijedi H. Schlier, najprije historizira 
slike, a zatim ih tumači: »U raznim povijesnim događajima različitih vremena ista se 
stvar ponavlja. U carskom Rimu možemo prepoznati okrutni i pijani svjetski grad svih 
vremena«, Zum Verstčindnis der Geschichte nach der Offenbarung Johannis, u »Zeit 
der Kirche«, Freiburg," 1962, str. 262. 

u političko-religiozne strukture jednoga naroda i koji se plasira pod pro- 
pagandnom parolom »velikosrpstva«. Očigledno je da se pod srpskom 
pravoslavnom šajkačom krije đavolska sila, gdje je »stara Guja« savila 
svoje gnijezdo u nadi da preko jednog »hrišćanskog« naroda bez Boga 
uspostavi kakvo-takvo kraljevstvo na zemlji. Pošto su se udaljili od Boga i 
odbacili istinski život Božjih zapovijedi, posve je razumljivo da su mogli 
ubijati i da ubijaju život u čovjeku. Veličina tih zlodjela upućuje na nu- 
žnost Božjeg suda, na neizbježnost njegove srdžbe koja se sručuje na sve 
tvrdokorne krivce. Nema opravdanja za svjesna ubijanja nedužnih ljudi i 
nevine djece, pogotovo zato što su ubojice znale i znaju da je na sliku 
Božju stvoren čovjek, da je Bog uzeo u zaštitu čovjekov život (Post 9,55), 
kao i to da zabranjuje ubojstvo (Izl 20,13; Pnz 5,17). Ukratko, to se mo- 
ralo dogoditi srpskom narodu da ustane protiv drugih naroda u očajni- 
čkom traganju za svojim identitetom i jedinstvom, pošto ga je nevjera uni- 
štila i rasula. Ni govora o neznanju ili pogrešci, već o velikoj nevjeri i 
zločinu, dok krv ubijenih iz zemlje k Bogu viče. 


5.1 Svršetak već na djelu 


Umjesto da govorimo o znacima i predznacima svršetka, o njegovoj blizi- 
ni, možda je bolje govoriti o svršetku koji je već na djelu. Svijet ne samo 
da ide prema svome iščeznuću nego je njegovo skončanje započelo, na- 
četo. Staro se stvorenje sve više mrvi, osipa i razara, stari svijet propada. 
To su ti bolovi i patnje iz kojih će niknuti novi svijet. Neviđena klanja i 
mučenja nastavak su Isusove žrtve u vjernicima, što hoće reći da su i nu- 
žni preludij uskrsnuća. Mučenička je krv doista apokaliptički znak da Bog 
započinje stvarati sve novo i dovršavati sve staro. Lanac zlodjela srpskoga 
terora što prouzročiše neizrecivu žalost i nesagledivu štetu stavljaju nas 
pred svršetak htjeli mi to priznati ili ne, orijentiraju naš pogled prema 
konačnoj stvarnosti svega, upućuju na sud svijetu koji je nepredvidiv, ali 
zato i neizbježiv. Preko djelovanja sotonskih sila Bog poziva ljude na 
obraćenje. Sve su to neka vrsta opominjućih znakova koji mogu dovesti 
do spasenja, ali sigurno do suda i osude ako ostanu bez odgovora te se 
pokažu uzaludnima. Tako su ti strašni događaji istodobno Božji sudovi, 
nekakvo izlijevanje njegova gnjeva protiv čovječanstva, protiv svijeta koji 
odbija Boga i istinu, ljudska i Božja načela, ljudsku i božansku praved- 
nost. Ako išta može uvjeriti ljude na nužnost i stvarnost božanskog suda, 
onda su to ti strašni udarci, tragedije, patnja i žalost. Razaranja povijesti i 
prirode u hrvatskim zemljama su još jedan u nizu Božjih poziva na obra- 
ćenja upućen ljudima na Zapadu i na Istoku,*? i ponuda spasenja po Isu- 


30 Poput Isusa koji je kategorički odbacio tezu farizeja: nema patnje bez kazne, nema 
kazne bez krivnje, prema kojoj su nesreće unesrećenika promatrali kao kaznu za nji- 

su, s jedne strane, te anticipacija Božjeg pravorijeka koji će biti izrečen 
protiv svijeta koji odbija Boga i opire se njegovu planu, s druge strane. 

Zazivajući danomice dolazak kraljevstva Božjeg i prihvaćajući ideju ko- 
načnog preuzimanja božanske kraljevske vlasti nad svime prijeko je po- 
trebno prihvatiti i ideju Boga-Suca. Pobjeda nad zlom i sud nad zlima je 
potreban zbog preuzimanja kraljevske vlasti od strane Boga, što znači da 
je sud samo negativan oblik tog preuzimanja kraljevske vlasti. Zanimljivo 
je da nebeska bogoslužna klicanja i zahvaljivanja najprije ističu preuzi- 
manje kraljevske vlasti od Gospodina i njegova Pomazanika i njezino vje- 
čno trajanje (11,15-17), a odmah potom to preuzimanje vlasti poistov- 
jećuju s Božjom srdžbom i sudom (11,18), koji je neka vrsta mača s dvije 
oštrice. Nagrada svima onima koji se boje Božjega imena je dobra poslje- 
dica tog preuzimanja vlasti, odnosno suda, dok je uništenje onih »koji 
kvare zemlju« njegova loša strana. 

Bog koji je u svojoj nedokučivoj strpljivosti puštao svoje neprijatelje da 
odriješenih ruku čine kako im je volja, podnosio ih i bio popustljiv prema 
njihovim zlodjelima, koji nije spektakularno intervenirao i spriječio da 
bezbožni »stanovnici zemlje« uništavaju i razaraju njegovo stvorenje, da 
oskvrnjuju njegovu sliku u ljudima, njegovim miljenicima, koji nije pomo- 
gao svojim prorocima niti svome Sinu da ih sile tame ne »pobijede«, taj 
Bog, evo, napokon intervenira uzimajući svu vlast u svoje ruke. Čvrsto 
držeći vlast nad svime, On sada pokazuje i dokazuje naočigled čitavoga 
svijeta tko je Bog i kakav je Bog. To je zapravo i naša svagdašnja želja 1 
molitva: »Dođi kraljevstvo tvoje!«, tj. dođi, objavi se i vladaj. Ljudski gle- 
dano, nemoguće je protegnuti božansku vlast nad svime, a da se prije toga 
ne pobijedi zlo i ne iskorijene svi zlikovci koji se opiru Božjoj kraljevskoj 
vladavini: »Tko vjeruje u njega, tomu se ne sudi, ali tko ne vjeruje, već je 


hove grijehe (usp. Lk 13,1ss; Iv 9,1ss), odlučno odbacujemo dogmu farizejskog Zapa- 
da prema kojoj Hrvati trpe zato što su krivi. Usput odbacujemo i paušalne izjave 
zapadnjačkih »Pilata« koji toliko puta i veoma neodgovorno ustvrdiše đa je riječ o 
građanskom ratu, balkanštini i sl., a sve to da bi skinuli sa sebe odgovornost. Držeći se 
Jsusova nauka da ne postoji Božji sud u tim stvarima i u tom smislu, već da je Božji 
sud stvarnost dublja koja uključuje sve, najprije opovrgavamo maloprije spomenute 
opće nekritičke izjave na račun sviju nas, zatim tvrdimo da Hrvati nisu gori od drugih 
ljudi, te napokon, ostajući na eshatološkoj liniji, držimo da je krvavi rat što nam ga 
nametnuše Srbi znak Božjega suđa koji se tiče čitavog čovječanstva i koji prijeti svima. 
Upravo zato što se radi o Božjoj opomeni i hitnosti obraćenja za sve, jer i Božja strplji- 
vost ima granicu, usuđujemo se kazati da je ovaj rat providencijalni poziv na obraćenje 
sviju, posebice onih drugih, tj. »stanovnika zemlje« koje nije zahvatio taj strašni bič i 
koji misle da mogu biti mirni. Patnja i mučeništvo u hrvatskim zemljama ne tiče se 
samo nas, nije samo stvar mjesnog stanovništva, kao što mučeništvo i patnje u Otkri- 
venju nisu stvar pojedinca niti njegova individualnog spasa. Sudbina mučenika, veli H. 
von Campenhausen, je dio eshatološkog tijeka koji nadilazi indiviđuuma, Die Idee des 
Martyriums in der alten Kirche, Gčttingen“, 1964, str. 106. Patnja i mučeništvo hrvat- 
skog naroda, gledano kroz eshatološke naočale, je patnja čovječanstva koje vapi za 
oslobođenjem od đavolskog jarma i posvemašnim otkupljenjem. 

osuđen, jer nije vjerovao u jedinorođenoga Sina Božjega. U ovome se 
sastoji sud: Svjetlo je došlo na svijet, a ljudi su više voljeli tamu nego Svje- 
tlo, jer su im djela bila zla« (Iv 3,18s). Biblijsko naučavanje, napose poru- 
ka knjige utjehe, Otkrivenja, nije izgubila nimalo na svojoj vrijednosti. 
Štoviše, veoma je aktualna i usko vezana za našu današnju situaciju, u 
trenutku kađa su se oborile neprijateljske đavolske sile protiv nas i Crkve 
u Hrvata. Situacija Crkve u hrvatskom narodu u borbi sa srpskim progo- 
niteljem je samo dio sukoba Crkve i protubožanske sile svijeta koji je na 
djelu i koji će trajati koliko i ovaj svijet. Taj produžetak i normalni nasta- 
vak Kristove Muke, ovo teško stanje nepogrešivo će se razmrsiti i razbi- 
striti u eshatološkom trijumfu čitave Crkve. Realno govoreći, mi trebamo 
utjehu i ohrabrenje pred tolikom ratnom tragedijom kao i kršćani potkraj 
1. st., iako nastojimo svijest i strah pred tom katastrofom potisnuti ili smo 
ih potisnuli. 


Zaključak 


Hrvatska se obitelj već tri godine sudara sa zajedničkom nevoljom name- 
tnutoga osvajačkog rata srpskoga. Zatečena je ne toliko njegovom izne- 
nadnošću koliko njegovom veličinom i tragičnošću. Govoreći o tim kon- 
kretnim i veoma bolnim događajima, htjeli smo očitovati našu kršćansku 
vjeru i neugasivu nadu, razbuditi duhovnu energiju i hrabrost umornima, 
donijeti utjehu i okrepu zbunjenim kršćanima te potporu cijeloj Crkvi u 
hrvatskom narodu. 

Polazeći od uvjerenja da mi kao čitači i slušači riječi Božje možemo 
proniknuti našu današnju tešku povijesnu situaciju, prihvatili smo se knji- 
ge Otkrivenja i pokušali te događaje gledati kroz eshatološku prizmu, po- 
sebice kroz naočare autora spomenute knjige, ohrabreni njegovim pozi- 
vom da budemo interpretativni protagonisti njegove knjige: »Blago čitaču 
i slušačima riječi ovoga proročanstva ako vrše što je u njemu zapisano, jer 
je (određeno) vrijeme blizu!« (1,3; 22,7). Što znači da trebamo i moramo 
Čitati i slušati riječi te knjige, ali zasigurno ne bezvoljno i nezainteresira- 
no, već aktivno i između redaka, tj. shvaćajući smisao teksta; ne učili riječi 
napamet, već usvojiti ih tako da utječu na život i određuju ga. U tom 
pravcu ciljaju sve opomene knjige. Trebamo bdjeti i biti pripravni, vjero- 
vati Kristu i ostati mu vjerni do smrti (2,10.13.25; 3,2; 16,15), jer je njegov 
dolazak blizu (1,1.3; 2,16; 3,11; 11,14; 22,6.10.12.20). Ne radi se o datumu, 
nago o istini vjere, budući da nitko i ništa ne može odrediti dolazak Bo- 
žjega vremena i svršetak svijeta. Kristova paruzija ne dolazi s nikakvim 
ratom i razaranjem. S Kraljevstvom je kao sa sjemenom koje samo raste, 
»zemlja sama od sebe donosi rod« (Mk 4,28). No mi možemo i moramo 
dokučiti smisao simbola i slika, budući da njihovo razjašnjivanje i prona- 

laženje stvarnih ekvivalenata nije nikakva virtuoznost. Kao skupina slu- 
šača, kao Crkva što živi svoju povijest u određenom povijesnom trenutku 
i u specifičnim okolnostima, mi možemo i moramo procijeniti i razjasniti 
sadašnje događaje. Spoznajući važnost posljednjih vremena u kojima živi- 
mo, najprije moramo provjeriti svoju razinu ljubavi i spremnosti, kako bi- 
smo mogli zauzeti stav i odrediti reakciju u ovim iskušenjima i naletima 


Zlo 

Čitajući i slušajući riječi što ih je Bog uputio preko vidioca Ivana uvje- 
rili smo se da u pozadini svagdašnjeg razaranja i ubijanja u hrvatskim ze- 
mljama stoji Sotona, »ubojica ljudi i lažac od početka« (Iv 8,44ss), koji 
preko svojih sredstava ratuje protiv vjernika, progoni ih i šalje u smrt. U 
zločinačkoj djelatnosti Srba krije se nevidljivi &u&&BoXos. Cilj njegove borbe 
je da suzbije rast kraljevstva Božjeg u nadi da ponovo sazida svoje kraljev- 
stvo koje je doživjelo potpunu propast a njegov gospodar zauvijek po- 
ražen u trenutku Isusove smrti i usrksnuća. 

Ta svakodnevna smrt u hrvatskim zemljama aktualizira Isusovu smrt i 
usmjeruje naše misli prema budućem novom svjetu koji, prema Otkrive- 
nju, uključuje i sud svijetu. Tu dramatičnu i punu sjena dimenziju zahtije- 
va naša trenutna situacija, traže duše zaklanih i pobijenih nedužnih ljudi 
malih i velikih, čija krv viče za pravdom. Čovjek nije smio i ne smije ubiti 
čovjeka, budući da je Bog stvorio čovjeka i sam postao čovjekom da ga 
spasi. Bog će osvetiti dajući da od te krvi piju oni koji su je prolili (16,3-7). 
Njihova je smrt žrtva ljevanica koja ima vrijednost istinske žrtve pred li- 
cem Božjim. Ona je postala razlogom blaženstva i pobožnog zahvalnog 
klicanja. | 

Na rat moramo gledati očima istine i vjere. Ne smijemo huliti ni psovati 
ime Boga (Otk 16,9), niti se obraćati kumirima - makar bili i »moćne« 
zapadnjačke provenijencije - da nas iz njega izbave (2 Kr 1,2-17; Iz 44,17; 
47,13). U njemu moramo prepoznati znak vremena (Lk 12,54s), Božji po- 
ziv ili prijeteći zahtjev, neku vrstu Božjeg ultimatuma za obraćenja: »Ipak 
se ljudi koji ne poginuše od tih zala ne odvratiše od djela svojih ruku... Ne 
odvratiše se ni od svojih ubojstava« (Otk 9,205). Ali svijet opačine, svijet 
grijeha, svijet rata jest pod udarcem božanske osude. Svi oni koji se svr- 
staše na stranu Sotone, svi »stanovnici zemlje« nose pečat te osude. 
Upravo se tu otkriva puni smisao ovoga rata, kao i smisao drugih ratova. 
To je znak suda koji dolazi (Mt 24,6 par.; Otk 6,1-4; 9,1-11). Vrijeme 
naime nepovratno otječe prema svome kraju, kada će »Knez ovoga svije- 
ta« i njegovi pomagači biti kažnjeni vječnom kaznom (Otk 19,20; 20,10). 
Kraljevstvo se ne može sastojati u jednostavnom zaboravu povijesti, ka- 
zna nije puki san u neko neodređeno, rekli bismo, nadvremensko vrijeme 
po načelu neodređenosti i ništa više. Kao što zlo nije puka mogućnost i 
vjerojatnost, nego nešto što postoji i dominira, tako isto i kazna nije dio 

filozofskog vjerovanja, niti je slika apstraktnog umovanja i beskorisnog 
teoretiziranja po uzoru na tzv. međunarodni sud za srpske ratne zločine. 
Božji sud nije dovijanje do istine i nastojanje da se od crna učini bijelo. 
Ukratko, povijest ima svršetak prema kojem ide, a na njezinu kraju bit će 
sud i kazna. Zlo je stvarnost. Ne može ga se jednostavno nijekati, izbrisati 
ili učiniti kao da nije nikada niti postojalo. Naprotiv, treba ga se uzeti za 
ono što ono jest: svjesna, namjerna i odlučna oporba protiv Boga, pro- 
mišljeno i odlučno protivljenje njegovoj volji, odrješito kršenje njegova 
zakona: »Neprijatelj posija ljulj po pšenici... to je učinio neprijatelj« (Mt 
13,25.28). Čovjek je to učinio svjesno, nije riječ o nikakvom propustu, 
omašci, nesvjesnosti ili nesavršenosti. Otuda potreba eshatološke pobje- 
de, suda i kazne. Ljudske (međunarodne) sankcije mogu biti spekulacija, 
eshatološke su naprotiv zbilja. U suprotnome, evanđelje ne bi bilo Rado- 
sna vijest nego optimistička utopija, blagi zahvat (poput onoga zapadnja- 
čkog u hrvatskim zemljama). Božja intervencija je nešto drugo, nešto više 
od slatkog zahvata nerealnog svijeta, nestvarnog bića sa stereotipnim vje- 
čnim osmijehom. 

Neka nam svima bude na utjehu slika antropološkog simbolizma: po- 
moću kojeg vidjelac izražava našu buduću stvarnost. Bog koji dijeli isti 
šator s vjernima izravno će nježnim potezom »otrt svaku suzu« s naših 
očiju, buđući da se plač, suze, tuga, jauk, bol i gledanje Boga licem u lice 
uzajamno isključuju. Smrti više neće biti jer stari svijet prođe (21,4). 

THE BRUTAL DEVASTATION OF THE CROATIAN LANDS IN 
THE LIGHT OF THE DESTRUCTION OF THE EARTH 


Stipe Jurić 


Summary 


In the light of biblical religion, the author endeavours to comprehend and 
explain the causes and significance of the brutal war in Croatia and Bosnia 
and Hercegovina. In the actual war happenings, tracks of »negative forces - 
forces of evil« can be discerned, tracks left by the prince of this world, Satan, 
who acts and fights through his followers who do not like justice and do not 
love their fellow-men. Satan has the power to do physical ill and to kill /Heb 
2,14( since he is »a killer from the beginning«/ In 8,44]. 

In theologically clear language and by illuminating the actual situation of 
the Church in Croatia from within, the author appeals to watchfulness and 
caution on the one hand, on the other hand, in the light of biblical escha- 
tology, he entreats the Church to perseverance, bearing in mind the immi- 
nence and the verity of the advent of the Lord. For it is He, the Lord Jesus 
Christ, who has power over evil and over the Evil One, whose actions He 
permits to the benefit of his faithful. Through the eschatological advent of 
the Son of God in glory and power, resurrection and judgement will take 
place: all deeds and misdeeds will have to be accounted for. This is the 
ultimate victory of God over Evil. 

